איגי וקסמן

אִיגִי (מיה) וקסמן (נולדה ב-8 ביולי 1972 בטורונטו שבקנדה) היא זמרת, מלחינה ופזמונאית ישראלית, זמרת השנה של רשת ג' לשנת 1997.

==ביוגרפיה==
וקסמן נולדה בטורונטו שבקנדה בשם מיה ג'ניפר וקסמן לסימה, שפית במקצועה, ולריצ'רד. ב-1979, כשהייתה בת שבע, עלתה לישראל עם אמה. התגוררה בשכונת בקעה בירושלים. ב-1986 נפטר אביה. באותה שנה אימצה וקסמן את השם הפרטי "איגי", עקב הערצתה לאיגי דיין, מתופף להקת משינה. אותו השם ליווה אותה לאורך הקריירה שלה.<ref></ref>

== קריירה ==
וקסמן החלה את הקריירה המוזיקלית שלה במסגרת הצמד "היפוכונדריה" יחד עם חברתה לספסל הלימודים בבית הספר התיכון, נטע לאור. השתיים, בשיתוף פעולה עם ישי אדר מלהקת נושאי המגבעת, הקליטו מספר דמואים שלא יצאו לאור באופן רשמי, בסגנון א-קפלה כאשר אדר מלווה אותן ברקע באפקטים קלים, ועד לפירוק הצמד בשנת 1989 הן הופיעו בעיקר כחימום לנושאי המגבעת, כאשר אלו כמחווה נהגו לעיתים לפתוח את הופעותיהם בגרסת כיסוי לשירן "האנרכיה בישראל".

בתחילת שנות ה-90 של המאה ה-20, התפרסמה בעיקר בטורי הרכילות וכדוגמנית לעת מצוא. באותה תקופה עברה לתל אביב-יפו והחלה להופיע כזמרת במועדונים כמו "רוקסן" ו"הטריפ", כשאיתה להקת ליווי. בעקבות הופעה עם להקת "איפה הילד?" ב"רוקסן" הוחתמה וקסמן בחברת התקליטים הד ארצי, ובשנת 1995 הוציאה את אלבום הבכורה שלה אדום, שהוקלט ב-1994 ושאותו הפיק מוזיקלית ועיבד חמי רודנר. וקסמן כתבה את המילים לשירים, ואת הלחנים סיפקו רודנר, שרון הולצמן ורם אוריון.<ref></ref> בין שיריה המפורסמים היו "אין לי מה לומר לך", "תישא אותי לאישה" ושיר הנושא, "אדום" שזכו להצלחה ברדיו. האלבום זכה להצלחה רבה ונמכר בכ-15,000 עותקים, ולחלק מהשירים הופקו קליפים.<ref name=":0"></ref>

ב-1996 שרה באלבום איפה הילד? של להקת איפה הילד? דואט עם חמי רודנר בשירו "רק בשביל לקבל חיבוק". באותה שנה שרה עם דנה אינטרנשיונל באלבומה "מגנונה" את הדואט "יש בו אש", שכתבה אסתר שמיר והלחינו אינטרנשיונל ועופר ניסים.<ref></ref> כמו כן הקליטה גרסת כיסוי ל"בטי בם" של אריאל זילבר, שזכתה להצלחה באותה שנה.<ref></ref>

בשנת 1997 הוציאה את אלבומה השני, לא מחכה יותר לדוור, שגם אותו הפיק רודנר. רוב הלחנים היו של שרון הולצמן.<ref name=":1"></ref> נכללו בו הלהיטים "לא מחכה יותר לדוור", "בדרך למילווקי", "שיר הנגב" ו"לעצום עיניים". בעקבות האלבום זכתה וקסמן בתואר "זמרת השנה" במצעד הפזמונים העברי השנתי של רשת ג'. גם לאלבום זה הופקו כמה קליפים, וגם הוא זכה לאותה הצלחה שלה זכה האלבום הקודם. פרסום נוסף שזכתה לו באותה שנה היה כחלק מלהקה שהקימה עם ענבל פרלמוטר בבס ובשירה וטל גורדון ואסי לוי בגיטרה ובשירה.<ref name=":1" /> הלהקה התפרסמה בזכות שמה הפרובוקטיבי "המזדיינות", אך לא הספיקה להקליט שירים והתפרקה לאחר חזרות אחדות.
היי פייב בהופעה בבריכת הסולטן, 1998]]
ב-1998 הקליטה גרסה מחודשת לשיר "מילים יפות" של להקת "גזוז" במסגרת האלבום-פרויקט "עבודה עברית". בשנת 2000 הוציאה אלבום שלישי, בעדינות, שהפיק מוזיקלית טל שגב.<ref></ref> רודנר עדיין היה מעורב ביצירת שירי האלבום. באלבום היו להיטים כגון "צופה בך", "עוד קצת" ו"בעדינות", אבל בכל זאת לא זכה להצלחה רבה.

בשנת 2005 עברה וקסמן לחברת התו השמיני והוציאה סינגל, "תמיד אוהב תמיד נפגע", ללחן של שרון הולצמן. היה זה הסינגל המוביל של אלבומה מסתובבים, שיצא ב-2006. וקסמן הלחינה חלק מהשירים, אבל גם האלבום הזה לא זכה להצלחה.<ref></ref> ב-17 באוקטובר 2010 הצטרפה לאורנה דץ ולמיכל אמדורסקי בהגשת התוכנית "יפה לך" בערוץ 24 במקומה של שרון חזיז. ב-2011 המשיכה באותו ערוץ בתוכנית מציאות בשם "היכל התהילה" והודחה בשבוע השני.

ביולי 2015 ציינה וקסמן 20 שנה לאלבום הבכורה המצליח שלה אדום במופע חגיגי בבארבי תל אביב.<ref name=":0" /> במופע אירחה וקסמן את חמי רודנר ואת מאור כהן. המופע זכה להצלחה ולביקורות אוהדות.<ref name=":0" /> באותו חודש הוציאה את הסינגל "אורות וצללים" בשיתוף פעולה עם רם אוריון.<ref></ref> וקסמן מתקלטת ומקריינת בפרסומות. סינגל נוסף "בוא איתי" זכה לביקורות חיוביות. אחריו, יצא לאור השיר "הלכנו לאיבוד".

ביוני 2022 הוציאה סינגל בשם "הספוט עליי". באוקטובר 2022 לקחה וקסמן חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "יש בו אש", שהוקלט במקור כדואט עם אינטרנשיונל.<ref></ref>

בשנת 2023 הוציאה את השיר "כלום לא קרה", שסימן את השינוי המוזיקלי שעשתה.<ref></ref> היא ביצעה אותו במצעד הגאווה בתל אביב שאירע באותה השנה. מספר חודשים לאחר מכן, ב-4 ביולי נכחה בפיגוע המשולב בשכונת נאות אפקה והצהירה: . היא הוסיפה: .<ref></ref>

== חיים אישיים ==
וקסמן נישאה לחמי רודנר ב-1995, וב-1999 הם התגרשו.

ב-2012 נישאה בשנית לעַתַּי שולברג, שהשתתף בתוכנית "האח הגדול", הצעיר ממנה ב-12 שנה. באותה שנה, ביום הולדתה ה-40 של וקסמן, נולדה בתם לילי. ב-2016 נולד לזוג בן.

בת דודתה היא המאפרת והיוטיוברית אשלי וקסמן בקשי.

== דיסקוגרפיה ==
=== אלבומי אולפן ===
* 1995: אדום
* 1997: לא מחכה יותר לדוור
* 2000: בעדינות
* 2006: מסתובבים

==קישורים חיצוניים==

* [http://www.mako.co.il/music-24/hall-of-fame-singers/iggy-waxman העמוד של איגי וקסמן באתר היכל התהילה]
* יורם בר, [http://www.rockbar.co.il/home.rock/article/15 על אדמה מקולקלת], 13 במאי 1988
* 
* 
* רתם איזק, [http://atmag.co.il/איגי-פופ איגי פופ], באתר את, 10 במאי 2015
* 
* 
* 
* 
* 
* 
* 
* רוני ודנאי, [https://www.atmag.co.il/איגי-וקסמן-כתבת-שער/ איגי וקסמן: "הרגשתי שחיללו אותי וחשבתי – מה עשיתי לעצמי?"], באתר את, 4 במאי 2023
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות השרות בעברית
קטגוריה:זמרות רוק ישראליות
קטגוריה:זמרי רוק ישראלים
קטגוריה:זמרות פופ ישראליות
קטגוריה:זמרי פופ ישראלים
קטגוריה:תקליטניות ישראליות
קטגוריה:תקליטנים ישראלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:מתחרי היכל התהילה
קטגוריה:פזמונאיות ישראליות
קטגוריה:פזמונאים ישראלים
קטגוריה:זמרות השנה
קטגוריה:מלחינות ישראליות
קטגוריה:מלחינים ישראלים
קטגוריה:זמרות ישראליות
קטגוריה:זמרים ישראלים
קטגוריה:מתחרי זוג מנצח VIP
קטגוריה:בקעה: אישים
קטגוריה:ישראליות ילידות קנדה
קטגוריה:ישראלים ילידי קנדה
קטגוריה:ישראליות שנולדו ב-1972
קטגוריה:ישראלים שנולדו ב-1972